«Propagandakanal Sputnik on alustamas järjekordset kampaaniat, et tekitada lõhe Eestis elavate inimeste vahele ning õhutada rahvuste vahelist vaenu nii ühiskonnas kui ka kaitseväes. Sputnik on kaitseväele ja kaitseministeeriumile saatnud rea küsimusi, mis sisaldavad endas nii valesüüdistusi kui valeväiteid. Mitte ükski Sputniku esitatud väidetest ei vasta tõele. Ka mitte see, et tegemist oli vene keelt kõneleva noormehega,» rääkis Jõesalu.



Loe lähemalt: Ajateenija tulistas ennast, et saada «lahedat armi»



Sputniku peatoimetaja ütles oma pöördumsies, et nende infoallikad Kaitseväes pakuvad juhtunust hoopis teistsugust pilti. «Nende käsutuses oleva info kohaselt, sai vene keelt kõnelev noormees haavata põgenemiskatsel, mil sõjaväepolitsei teda kinni pidas,» kirjutas Sputniku peatoimetaja.



Postimees avaldab Sputniku saadetud küsimused:

Eesti meedia avaldas info, mille kohaselt 1. märtsi õhtul tulistas Võru Kuperjanovi pataljoni ajateenija end automaadist AK4 õlga, sooviga saada kuuliarmi. Kas see on tõesti nii?